
אישור מוסדות ציבור לפי סעיף 46 לפקודת מס הכנסה לפי סעיף 61 לחוק מיסוי מקרקעין. 

<משה גפני:>
אני מחדש את הדיון. על סדר היום הסעיף אחרון: אישור מוסדות ציבור לפי סעיף 46 לפקודת מס הכנסה לפי סעיף 61 לחוק מיסוי מקרקעין. האמת שלא עברתי על הרשימה אבל אני רוצה לשבח אתכם על זה שלאחרונה באמת הקצב גובר. אני אומר את זה לשבחכם, זה בסדר גמור. אני חושב שצריך לקדם את הדברים האלה בגלל שאם אנחנו לא מסייעים בדברים אחרים - לפחות בזה, וזה סיוע מאד משמעותי.

בבקשה, מר מונסנגו.

<יהודה מונסנגו:>
אני רוצה להציג לחברי הכנסת את רשימה מספר 703/9809 שמונה 29 מוסדות לענין סעיף 46, ורשימה מספר 703/9909 המונה ארבעה מוסדות לענין סעיף 61. המוסדות נבדקו, עמדו בכל הקריטריונים שלנו והומלצו על ידי המנהל לשר האוצר לקבלת אישור. כרגע נדרשת רק הסכמה של הוועדה, אישור של הוועדה.

<היו"ר משה גפני:>
לכולם יש אישור ניהול תקין?

<יהודה מונסנגו:>
לכולם יש אישור ניהול תקין, חלקם לשנת 2009 ורובם המכריע לשנת 2010.

<היו"ר משה גפני:>
את יודע, עורך דין למקין, היה דיון בוועדת החוקה ביום ראשון, למה לא לאפשר מסלול ירוק למי שמגיש בקשה בזמן לאישור ניהול תקין, והוא צריך במהלך השנה הבאה, הוא מתחייב להגיש את הבקשה בזמן ולא לחרוג מהמסגרת שקבועה בחוק, שנדמה לי שזה ה-30 ביוני, למה לא לתת לו אישור ניהול תקין לשנתיים. היה הרשם אלון בכר והיתה הסגנית שלו אביטל שרייבר, ולא קיבלנו תשובה מספקת. הסיכום של יו"ר הוועדה, חבר הכנסת דוד רותם, היה שאנחנו נקבע פגישה בעוד שבועיים כדי לתת תשובה. התברר במהלך הדיון שמספר העובדים שצריכים לאשר ניהול תקין הוא שלושה עובדים, שבזמני לחץ זה יכול להגיע עד שבעה. זאת אומרת, בין שלושה לשבעה עובדים צריכים לאשר את המאזנים ואת הדוחות הכספיים ואת הניהול של העמותה ל-11,000 עמותות. מה דעתך? תראה, זה עומס עליכם, אתם לא תעמדו בזה ואתם גם לא עומדים בזה, ולא בגלל רוע לב, חס וחלילה אלא בגלל שהעומס הוא אדיר ובלתי מתקבל על הדעת בעליל. המציאות הזאת, שמדינת ישראל בשנים האחרונות יצאה מהרבה תקנות, מהרבה פעילות, כשהפעילות הזאת היא טובת הציבור, בעיקר לכאלה שהם יותר חלשים, וזה הלך למגזר השלישי. המגזר השלישי גדל וכתוצאה מזה, האם המדינה היתה נשארת באותם ענפים וסעיפים שהיא עסקה בהם בשנים עברו, אז המגזר השלישי היה יותר קטן. להיפך, המדינה מעודדת את המגזר השלישי בגלל שהיא יצאה מחלם. כתוצאה מזה, לא הגבירו את הכוח אדם אצלכם, לא הגבירו את היכולת שלכם להתמודד עם זה. מצד שני, אני לא מבין למה בכל המקומות אפשר לתת אישור לכמה שנים ואצלכם לא. אז אמרנו – נלך על שני מסלולים. הם טענו, בעיקר אביטל שרייבר טענה שאתה יכול לגרום נזק לעמותות כי ככה, אם הם לא מגישים בזמן אז נותנים ארכה וכולי. אז אמרתי: בסדר, אני אבחר האם אני הולך במסלול הרגיל ואז יש הארכות וכל מיני דברים כאלה אבל אני יכול לבחור את המסלול הירוק, שזה רוב העמותות. הם באים ואומרים: אני מסודר, אני יכול להגיש בזמן. רואה החשבון שלי לא יכול לעמוד בזה, אני אקח רואה-חשבון אחר. ואז אני נכנס למסלול שאם אני נניח מגיש ב-30.6.09 אני חייב להגיש גם ב-30.6.10. אם אני לא אגיש ב-30.6.10 יבטלו לי את הניהול התקין. זאת אומרת, תהיה עלי סנקציה אם אני הולך במסלול הירוק.

<שחר למקין:>
- - - יקפידו יותר כשהשנה באמת יעמדו בתנאים של החוק - -

<היו"ר משה גפני:>
על אלה שהולכים במסלול הירוק?

<שחר למקין:>
לא, נראה לי שעל כולם - -

<היו"ר משה גפני:>
לא, לא. אני לא רציתי לעשות נזק בגלל שזה מה שהיא העירה לי. היא אמרה לי: אם אתה הולך במסלול קשוח, אז יהיו הרבה מאד שיפגעו כיוון שיש כאלה שלא מספיקים, רואה-חשבון לא עומד בתאריך. אז אמרתי: בסדר, שכל אחד יבחר את המסלול. מי שרוצה ללכת למסלול של שנתיים ידע שצדיקים מדקדקים אתם כחוט השערה. אתה רוצה לשנתיים, אתה אומר שאתה מסודר לגמרי ואתה יכול לעמוד בלוחות הזמנים שקבועים בחוק? אתה מקבל אישור לשנתיים. אבל אם אתה לא תעמוד בתנאים, מבטלים לך את אישור הניהול התקין. אם יש כאלה שחושבים שהם לא יכולים לעמוד בתנאים, אז הם ילכו למסלול רגיל אבל הם יקבלו אישור רק לשנה, ואלה שיקבלו לשנתיים זה יהיה בתנאי שיש להם מספר שנות פעילות שלא היתה עליהם שום בקרה, שהכל היה בסדר. אני לא יודע למה בשעתו, בוועדת החוקה, כשהיה הרשם הקודם, ירון קידר, הוא אמר בוועדה: אני מתחייב ללכת על המסלול הזה. יש בפרוטוקול ויש החלטת ועדה וזה לא יושם.

<שחר למקין:>
לא השלמתם את הדיון הזה אצלנו אז אני לא בדיוק יודע מה השיקולים שלהם - -

<היו"ר משה גפני:>
הם אמרו שהם ישלימו את הדיון. זו היתה נראית לי עקשנות לא אופיינית למשרד של רשם העמותות. אחרי שירון קידר התחייב בוועדה, אפשר להקל על החיים. אתם גם לא חייבים לעבוד כמו "חמורים" ולקבל טלפונים כל הזמן של "אני לא מקבל תקציב" ו"לא קיבלתי אישור". תראה, אפילו מונוסנגו, הוא אחראי על אישור 46, הוא נותן אישור לכמה שנים, לשלוש שנים נדמה לי, ובמהלך שלוש השנים הוא בודק את זה.

<שחר למקין:>
אני לא אומר שאני אישית מתנגד, אני פשוט לא יודע - -

<היו"ר משה גפני:>
בסדר, אני לא מדבר עליך אישית. אוקי, על הכל יש אישורים של ניהול תקין?

<קריאה:>
כן.

<היו"ר משה גפני:>
מי בעד אישור הבקשה כפי שהקריא את המספרים מר מונסנגו ירים את ידו?

הצבעה

בעד –  2

נגד – אין 

נמנעים – אין

תודה רבה לכם. הישיבה נעולה.

<הישיבה ננעלה בשעה 12:40.>
רשימת מוסדות ציבור לעניין סעיף 46 לפקודת מס הכנסה 

	
	                  שם העמותה
	     מספר

	1. 
	חזון דב – ע"ש הרב החסיד דב לוי זצ"ל
	580476851

	2. 
	"לנצח אחי" – ארגון אחים שכולים בישראל
	580480549

	3. 
	בית כנסת לצעירים – גונן ה' ירושלים
	580503936

	4. 
	בית חב"ד נווה אפק-ראש העין שע"י צעירי אגודת חב"ד
	580382935

	5. 
	התורה והארץ
	580317535

	6. 
	ישיבת שירו למלך
	580488377

	7. 
	ארגון נשים למען אורייתא – אישור לשנה
	580266930

	8. 
	כב"א כלבים בשירות אנשים – אישור לשנה
	580456473

	9. 
	ששה צבעים
	580483303

	10. 
	"לב יהודית" ביתר עילית – אישור לשנה
	580445963

	11. 
	יד לנזקק קרן צדקה ע"ש ברכה רוזנברג
	580321149

	12. 
	בית נריה קהילה תורנית לאומית
	580385334

	13. 
	דנה גלריה לאומנות – אישור לשנה
	580461267

	14. 
	אור המאיר אלעד
	580424513

	15. 
	בית חב"ד רמת אביב שע"י צעירי אגודת חב"ד
	580130474

	16. 
	חסדי תקווה – רמת השרון
	580464824

	17. 
	העמותה לחינוך והפצת תורה כפר אליהו באר יעקב
	580324978

	18. 
	תומכי תמימים  ליובאוויטש – רמת אביב
	580360147

	19. 
	קווים ומחשבות
	580473916

	20. 
	תיאטרון מחול עינבל
	580094977

	21. 
	מתא"ן – מפעלי חינוך תרבות ואומנות לנוער
	580073567

	22. 
	בי"ס יעדים לחינוך עצוב וסעוד
	580145456

	23. 
	חברים בטבע – העצמה קהילתית
	580453199

	24. 
	אישית – קידום נשים ליזמות עסקית – אישור לשנה
	580407377

	25. 
	יוזמות חינוך ימין אורד
	580465714

	26. 
	בית הכנסת אחווה שלום ורעות, חיפה
	580409407

	27. 
	מכון שיטים
	580459212

	28. 
	גמ"ח הקהילה הדתית לאומית באלעד
	580464576

	29. 
	קרן גשר לקולנוע רב תרבותי
	580358190


2. רשימת מוסדות ציבור לעניין סעיף 61 לחוק מיסוי מקרקעין  
	 
	שם  העמותה
	מספר

	1.
	נחלת בית יעקב ע"ש שולה רוזנברג -
בקשה לאישור החל מיום-1.5.07
	580475523

	2.
	שמש צדקה וחיים – 
בקשה לאישור החל מיום-1.6.07
	580222057

	3.
	המרכז הישראלי לתרבות חברה וכלכלה –
בקשה לאישור החל מיום-1.4.08
	510127186

	4. 
	בנימיני חנה ז"ל קרן ע"ש (הק"ר)
בקשה לאישור החל מיום-10.6.07
	590022471


